Lav et referat af nedenstående tekst:

Tekst:
En forfærdeligt masse mennesker samlet samme sted er nogle gange opskriften på en masse arbejde for politier. Nordjyllands Politi har da også hele dagen igennem været til stede i og omkring Aalborg for at sikre, at alt forløber stille og roligt i forbindelse med åbningen af DGI Landsstævnet. Indtil videre er meldingen fra politiet, at alt forløbet trygt og roligt. - Vi tager sikkerheden meget alvorligt, så vi har forberedt os godt, og vi er i dag på plads med en passende politi-styrke, der kan tage hånd om sikkerheden og gribe ind, hvis det bliver nødvendigt, siger vicepolitiinspektør Ole Juul Schmidt, som har ansvaret for dagens politi-operative indsats under åbningen af landsstævnet. Han er ikke meget for at oplyse, hvor mange politibetjente, der søger for sikkerheden, eller hvad deres konkrete forberedelser går ud på. Nogle af forberedelserne er dog ret tydelige i det aalborgensiske bybillede, hvor store betonklodser er stillet frem som værn mod eventuel terror. - Men man kan jo selv konstatere, at vi flere steder har truffet forholdsregler, for eksempel ved at stille betonklodser op, der kan dæmpe hastigheden eller køre en lastbil over vejbanen, forklarer Ole Juul Schmidt. Indtil videre har det været de mange millimeter, der er faldet fra oven, der har voldt størst problemer. Det har ført til, at flere arrangementer er blevet aflyst. Desuden har dagen også budt på trafikale udfordringer, fordi et større område er afspærret i Aalborg centrum. - Vi håber, at folk tager det med godt humør. Vores opgave er at bidrage til, at alle gæsterne og byens borgere får en fredelig og festlig dag – men også sikker dag, lyder det fra vicepolitiinspektør Ole Juul Schmidt.

Referat:
Den største udfordring indtil videre på landstævnets første dag er de vejrmæssige.